Държавен вестник, бр. 26, 2013 г., стр. 103

БРОЙ  26	
Д Ъ Р Ж А В Е Н  В Е С Т Н И К 	
СТР.  103  
I84 Хемороиди 
В развитието на хемороидалната болест са приети четири степени:
І – ва степен – анамнестично без оплаквания, при ректално туширане се палпират вътрешни не­
възпалени хемороиди, виждащи се с фиброколоноскоп и кървят слабо след дефекация,
ІІ – ра степен – хемороидите са по – големи, кървенето е по – интензивно, проявяват се пролапси 
със спонтанно репониране,
ІІІ – та степен – хемороидите пролабират и не се репонират спонтанно, а мануално,
ІV – та степен – не е възможна и мануална репозиция на големи пролабирали хемороиди.
Степентта на развитие на хемороидалната болест се определя от хирург, след проведена фиброко­
лоноскопия.
Освидетелствани с установена хемороидална болест І – ва степен са годни по всички графи .
Тези с установена ІІ, ІІІ и ІV степен на хемороидалната болест са негодни по графи 1 и 6, а по 
останалите графи подлежат на лечение.
След проведено лечение с добър резултат са годни по всички графи.
I86.1	Варикоцеле 
Планирането за лечение става само при силна изразеност.
При незначителна изразеност са годни по всички графи.
Други и неуточнини болести на органите на кръвообращенито (I95-I99)
I95 Хипотони
Решенията са дадени в табличната част.
Клас Х. Болести на дихателната система (J00-J99)
(J00-J06) Остри инфекции на дихателните пътища
Тук се отнасят остри възпалителни състояния на носа, околоносните кухини, гърлото и ларинкса. 
Решенията са дадени в табличната част.
Грип и пневмония (J10-J18). Други остри респираторни инфекции на долните дихателни пътища 
(J20-J22) 
Решенията са дадени в табличната част.
Други болести на горните дихателни пътища (J30 – J39)
(J30-J39) Към тези рубрики отнасяме всички хронични катарални, хипертрофични и хипотрофични 
заболявания на носа, синусите,гърлото и ларинкса. По графи 1 и 6 кандидатите са негодни, при 
кандидатите за продължаване на годността по гр. 2, 3, 4, 5, 7 и 8  –  еспертизната оценка включва и 
резултатите от специфичните функционални изследвания /барофункция, барокамера 5000 м.,1 /
J30 Експертизната оценка за продължаване на летателната годност по гр. 2, 3, 4, 5,7 и 8 се взема 
в случаите, когато няма субективни оплаквания и обективни изменения /ДКК, нарушена БФ /. 
Неспецифичната имунотерапия и профилактика се провежда само по време на летателна забрана и отпуск 
по болест, а специфичната имунотерапия в нелетателни дни, под медицински контрол на авиолекаря.
J35.0 При хроничен компенсиран и субкомпенсиран тонзилит, когато има трайна ремисия и не 
се наблюдават субективни и обективни оплаквания, нарушения в ССС, промени в ставния апарат и 
бъбречни увреждания, кандидатите за продължаване на латателната работа са годни. Годността за 
летателна работа при декомпенсиран тонзилит се определя след тонзилектомия
Хронични болести на долните дихателни пътища (J40-J44)
Тук спадат:бронхит, неуточнен като остър или хроничен, хроничен бронхит, емфизем и хронична 
обструктивна белодробна болест
Решенията са дадени в табличната част.
(J45 J47) Астма Бронхиектатична болест 
Решенията са дадени в табличната част.
J93 Пневмоторакс
При преживян, независимо от давността, спонтанен пневмоторакс по графи 1 и 6 са негодни. По 
останалите графи при еднократен спонтанен пневмоторакс без наличие на були, функционални наруше­
ния и добра поносимост към хипоксия са годни за летателна работа на самолети и вертолети с двойно 
управление. При повторен спонтанен пневмоторакс освидетелстваните са негодни по всички графи. 
След проведено оперативно лечение (атипична резекция с апикална плевректомия или булектомия с 
апикална плевректомия) с добър резултат са годни.
Клас XI. Болести на храносмилателната система (K00-K93)
Болести на устната кухина, на слюнчените жлези и челюстите (К00-К14)
(К00, К01, К06, К08) Смущения в развитието и никненето на зъбите
В тези рубрики се включва липсата на зъби по общи причини, при което е необходимо възстано­
вяването на говорната и /или дъвкателната функция да стане с подвижна / снемаема, нефиксирана /
зъбна протеза на едната или двете челюсти. Летателният състав по гр. 2 и парашутистите могат да 
останат на летателна длъжност при условия зъбните протези да бъдат снемани по време на полети или 
парашутен скок и липса на заболяване на храносмилателния тракт. По останалите графи летателният 
състав може да остане на летателна длъжност при условие, че нямат заболяване на храносмилателния 
тракт и е възстановена говорната функция и разбираемостта на речта. Наличието на шест и повече 
зъбни корени на двете челюсти или четири зъбни корена от едната страна са основание кандидатите 
да бъдат признати за негодни. Мъдреците не се броят за липсващи зъби.
(К02, К03, К04) Болести на твърдите зъбни тъкани.